section_heading: Događanja
paragraph_text: mini|[[Gustafi na Marunadi 2006.]] Tijekom manifestacije pripremaju se slastice, kolači i ostala jela od maruna i kestena pripremana po starim domaćim receptima. Uz pečene marune nudi se i rakija medica (domaća rakija na bazi meda). Pučka je fešta vezana uz berbu maruna i kestena u šumama Lovranštine. Glavna se priredba održava u Lovranu na trgu Brajdice uz cjelodnevni folklorni program, nastup puhačkih orkestara i glazbeni program. Program se Marunade sastoji i od športskog programa (trekking utrka, mountain trek, planinarski pohod na Učku, brdsko biciklistička tura od Lovrana, Lignja, Dobreća do Lovranske Drage, jedinog naseljenog mjesta na području Lovranštine koje se nalazi u Parku prirode Učka) kojim se popularizira Park prirode Učka i mogućnosti koje Park pruža. Za vrijeme održavanja manifestacije, hoteli, slastičarne, konobe i restorani nude kolače, slastice, torte i izvorna domaća jela.